text: Motorvarmer startede brand
  22 december 2010 kl. 07.39
  En motorvarmer skabte her til morgen dramatik på Hjarupvej i Vonsild, da naboer reddede en familie ud, da deres bil og carport brændte.
  Alarmen indløb kl. 7.30. Carporten stod i lys lue, og naboerne, som opdagede branden, fik vækket familien, som slap ud uden skader. Bil og carport udbrændte.
  Politiets brandteknikere skal i dag undersøge, hvad der var årsag til branden. Men en motorvarmer i bilen anses for at være en mulig årsag.
  